
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi pe strada Muncii. Această deficienţă impune realizarea unei reţele de alimentare cu apă şi canalizare pe acest traseu.

Menţionăm că în conformitate cu Protocolul de Colaborare nr.  SC2006-011338/08.06.2006 încheiat între Municipiul Timişoara şi cetăţenii domiciliaţi pe strada Muncii, achiziţionarea tubulaturii necesare realizării reţelei de alimentare cu apă şi canalizare se va face de către cetăţeni.

Valoarea totală a investiţiei ,,Extindere reţea de apă - canal - strada Muncii” este estimată la   415.973,2 lei (cu TVA), respectiv 121.292,6 Euro (1 EURO=3,4295 lei la data de 08.12.2006).

Având în vedere faptul că finanţarea obiectivului ,,Extindere reţea de apă - canal – strada Muncii” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 21/2006 întocmit de S.C.  DELTA PROJECT  S.R.L.

